Alberto Manjeli

Alberto Manjeli (, 1 korrik 1888 – 20 prill 1971) ishte një piktor modern italian, i cili ishte një figurë e rëndësishme në Lëvizjen artistike të Artit Konkret të pas-luftës. 

 Biografia 
Manjeli lindi në Firence më 1 korrik 1888. Në vitin 1907 filloi të pikturojë dhe, pavarësisht mungesës së edukimit formal të artit,Art in America: Alberto Magnelli at Leonard Hutton deri në vitin 1909 ai kishte krijuar mjaftueshëm për t'u përfshirë në Bienalen e Venecies. Punimet e tij fillestare ishin në një stil faunist.Palazzo Magnani: Alberto Magnelli Manjeli u bashkua me artistët avangardë të Firences, duke përfshirë Ardengo Soffici-n dhe Gino Severinin. Ai gjithashtu vizitoi Parisin, ku u takua me Guillaume Apollinaire dhe kubistët duke përfshirë Pablo Picasso, Fernand Léger dhe Alexander Archipenko. Deri në vitin 1915, ai kishte adoptuar një stil abstrakt që përmbante elementë kubistë dhe futuristë. 

Gjatë disa viteve të ardhshme, Manjeli u kthye në punën figurative dhe u largua nga pararoja italiane, e cila po mbështeste më shumë fashizmin, të cilin ai e kundërshtoi. Nga viti 1931, ai ishte kthyer në abstraksion në formën e artit konkretPalazzo Magnani: Alberto Magnelli duke shfaqur forma gjeometrike dhe plane të mbivendosura.Art in America: Alberto Magnelli at Leonard Hutton Ai u transferua në Paris, ku u bashkua me grupin Abstraction-Création  dhe u bë miq me Wassily Kandinsky, Jean Arp dhe Sophie Taeuber. Pas pushtimit të Francës nga nazistët, Manjeli dhe bashkëshortja e tij e ardhshme, Susi Gerson, shkuan të jetonin në Grasse me disa artistë të tjerë duke përfshirë Arpsin. Disa nga grupi, përfshirë Gersonin, ishin hebrenj kështu që ata u detyruan të fshiheshin. Përkundër kësaj, grupi ishte në gjendje të prodhonte një numër veprash bashkëpunuese.Art In America: An invented paradise 

Pas Luftës së Dytë Botërore, Manjeli u kthye në Paris, i cili do të ishte shtëpia e tij për pjesën tjetër të jetës së tij. Ai u bë një figurë e rëndësishme në Lëvizjen e Artit Konkret pas luftës dhe ndikoi artistë të tillë si Victor Vasarely, Nicolas de Staël si dhe artistë konkretë në Amerikën e Jugut si Hélio Oiticica. Ai ekspozoi përsëri në Bienalen e Venecias, këtë herë me një dhomë të tërë. Galeritë e mëdha organizuan retrospektivat e punës së tij.

Manjeli vdiq më 20 prill 1971, në shtëpinë e tij në Meudon të Parisit. 

 Ekspozitat kryesore Palazzo Magnani: Alberto Magnelli 

 Bienalia e Venecias (1909) 
 Galleria Materassi, Firence (1921) (ekspozita e tij e parë e vetme) 
 Galeria e Pesaros, Milano (1929) 
 Galerie Pierre, Paris (1934) (ekspozita e tij e parë e madhe në Paris) 
 Nierendorf Gallery, Nju Jork (1937) (ekspozita e tij e parë personale në SHBA) 
 Galeria e René Drouin (1947) 
 Bienalia e Venecias (1950) 
 São Paulo Bienale (1951) (mori çmimin e dytë) 
 Pallati i Arteve të Bukura, Bruksel (1954) (ekspozita e tij e parë retrospektive e plotë) 
 Documenta II, Kasel (1955) 
 Kunsthaus, Zyrih (1963) (retrospektiva e madhe që feston ditëlindjen e 75-të) 
 Muzeu i Artit Modern, Paris (1968) 

Shiko edhe
 Umberto Boccioni
 Gino Severini
 Racionalizmi (arkitekturë)
 Arti Avant-Garde
 Modernizmi
 Bienalia e Venecias
 Vasili Kandinski
 Kubizmi
 Pablo Picasso

 Referime 

Kategoria:Vdekje 1970
Kategoria:Lindje 1888
Kategoria:Piktorë italianë
Kategoria:Modernizëm